**DĖL LĖŠŲ SKYRIMO**

2017 m. balandžio 18 d. Nr. DĮV-461

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais, atsižvelgdamas į Šilalės Šv. Pranciškaus Asyžiečio parapijos klebono kan. dr. Algio Genučio 2017 m. kovo 17 d. raštą „Dėl dalies naujai tveriamos šventoriaus tvoros išlaidų padengimo“, Juodainių kaimo bendruomenės pirmininko Arūno Jako 2017 m. vasario 8 d. prašymą „Dėl lėšų skyrimo“, Sporto klubo „Šilalės futbolas“ pirmininko Artūro Vazbio 2017 m. vasario 20 d. prašymą, Kaltinėnų automobilių ir motociklų sporto klubo pirmininko Petro Bartkaus 2017 m. kovo 10 d. prašymą „Dėl sporto klubo rėmimo“ ir Nevočių kaimo bendruomenės „Aukštupis“ 2017 m. kovo 16 d. ir 2017 m. kovo 22 d. prašymus:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotoms švietimo, kultūros ir kitoms priemonėms įgyvendinti priemonės (Nr. 01.01.04.04.), iš viso – 4 445,68 Eur:

1.1. Šilalės Šv. Pranciškaus Asyžiečio parapijai – 2 000,0 Eur (padengti šventoriaus tvoros keitimo išlaidų dalį);

1.2. Juodainių kaimo bendruomenei – 52,68 Eur (padengti vietinės rinkliavos už komunalinių atliekų surinkimą ir tvarkymą išlaidas);

1.3. Sporto klubui „Šilalės futbolas“ – 1 500,0 Eur (prisidėti prie sporto klubo veiklos stiprinimo bei startiniams mokesčiams apmokėti);

1.4. Kaltinėnų automobilių ir motociklų sporto klubui – 500,0 Eur (padengti klubo ir sportininkų licencijų, draudimo įsigijimo bei automobilių remonto išlaidų dalį);

1.5. Nevočių kaimo bendruomenei „Aukštupis“ – 393,0 Eur (padengti bendruomenės patalpų elektros įvedimo bei vandentiekio tinklų įrengimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

 skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2017-04- 2017-04 2017-04- 2017-04-

Parengė

Finansų skyriaus

vedėja

Danguolė Vėlavičiutė

2017-04-18